কলকাতায় মেঘভাঙা বৃষ্টি হয়েছে? যা জানাল আবহাওয়া দফতর

ওয়েবডেস্ক- দুর্গাপুজোর (Durga Pujo) প্রথমার রাতে মধ্যরাত থেকে তিলোত্তমা আকাশে দুর্যোগের ঘনঘটা। প্রায় পাঁচ ঘণ্টা ধরে চলল সেই তাণ্ডব। মঙ্গলবারের সকালেও সেই দুর্যোগ কাটেনি। বৃষ্টি (Heavy Rain) মুষুলধারে না হলেও মাঝে মধ্যেই ঝমঝমিয়ে চলছে বৃষ্টি। রাস্তাঘাটে কোথাও হাঁটু আবার কোথাও কোমর সমান জলে জলবন্দি তিলোত্তমা । পুজোর আনন্দের মধ্যেই বাজছে চারিদিকে আতঙ্কের সুর।

মুখ্যমন্ত্রী মমতা বন্দ্যোপাধ্যায় (Mamata Banerjee) থেকে মেয়র ফিরহাদ হাকিমের (Firhad Hakim) সকলেরই রাতের ঘুম কেড়েছে এই প্রাকৃতিক দুর্যোগ (Natural Disaster)। ইতিমধ্যেই তড়িদাহত হয়ে প্রাণ হারিয়েছেন ৯ জন। এই অবস্থায় দুর্যোগ আর কতদিন চলবে, পুজোর মুখে এই দুর্যোগে মন খারাপ কলকাতাবাসীর। আর মাথায় হাত পুজো উদ্যোক্তাদের।

সবার মুখেই এক কথা কলকাতায় মেঘভাঙা (Cloud Brust) বৃষ্টি হয়েছে। তবে আবহাওয়া দফতর (Alipur Weather Office) জানিয়ে দিল, একে মেঘভাঙা বৃষ্টি বলে না, তবে আরেকটু দুর্যোগ ঘনালেই তাকে মেঘভাঙা বৃষ্টি বলা যেতে পারত। এক ঘণ্টায় ২ মিলিমিটার বেশি বৃষ্টি হলেই এই প্রবল বর্ষণকে মেঘভাঙা বৃষ্টি বলা যেত। তবে সাধারণত ঘণ্টায় ১০০ মিলিমিটার বা তার বেশি বৃষ্টি হলে তাকে মেঘভাঙা বৃষ্টি বলা হয়। কলকাতায় রাত ৩টে থেকে ভোর ৪টের মধ্যে, এক ঘণ্টায় ৯৮ মিলিমিটার বৃষ্টি হয়েছে। অর্থাৎ, আর ২ মিলিমিটার বৃষ্টি হলেই ভূগোলের পরিভাষায় এটিকে মেঘভাঙা বৃষ্টি বলা যেত। গত ২৪ ঘণ্টায় তিলোত্তমায় ২৫১.৪ মিলিমিটার বৃষ্টি হয়েছে। রাত আড়াইটে থেকে ভোর সাড়ে ৫টা পর্যন্ত ১৮৫.৬ মিলিমিটার বৃষ্টি হয়েছে।

আরও পড়ুন- শহরে দুর্যোগ, পুজো উদ্বোধন স্থগিত মমতার!

আবহাওয়া দফতরের পূর্বাভাস অনুযায়ী বৃহস্পতিবার উত্তর-পশ্চিম এবং সংলগ্ন মধ্য বঙ্গোপসাগরের (Bay Of Bengal) উপর একটি নিম্নচাপ (Low Pressure) তৈরি হতে পারে। সেটি আরও ঘনীভূত হয়ে পশ্চিম দিকে অগ্রসর হয়ে শুক্রবার অন্ধ্র এবং ওড়িশা উপকূলের মধ্যবর্তী কোনও স্থানে পৌঁছোতে পারে।

দেখুন আরও খবর-